Rolene Strauss gekroon as Mej. Wêreld 2014Rolene Strauss gekroon as Mej. Wêreld 2014 Rolene Strauss, Mej. Suid-Afrika 2014, is Sondag tydens ŉ glansgeleentheid in Londen, Engeland, gekroon as die nuwe Mej. Wêreld. Mej. Hongarye is as die eerste prinses gekroon en Mej. Amerika is as die tweede prinses aangewys. Rolene (22) is in Volksrust in Mpumalanga gebore. Sy is ŉ vierdejaar mediese student aan die Universiteit van die Vrystaat. Sy het as agtjarige gesien hoe Jo-Ann Strauss as Mej. Suid-Afrika in 2000 gekroon is. Die twee skoonheidskoninginne is nie verwant aan mekaar nie. Rolene is onder die top 5 aangewys saam met Hongarye, Australië, Amerika en Engeland. Altesaam 120 vroue het aan die kompetisie deelgeneem. Rolene neem die kroon oor by Megan Young van Filippyne. Mej. Thailand is as die kykersgunsteling aangewys.